**Minimalni standardi/PRIČAKOVANI DOSEŽKI**

**Dijak/inja:**

-zna razložiti pojme: umetnostna zgodovina, ikonografija, ikonologija, umetnostni slog, obdobje, kulturna dediščina,

-pozna slikarske tehnike in jih zna razložiti: olje, mozaik, freska, tempera, tapiserija, akvarel, vitraj,

-dijak prepozna in zna uvrstiti umetniška dela obravnavanih umetnostnozgodovinskih obdobij (obdobja so v celoti navedena v učnem načrtu),

-zna navesti obravnavana umetnostnozgodovinska obdobja, jih časovno umestiti (v pravilno stoletje) in prepoznati po slikovnem gradivu temeljne značilnosti: vsebinsko analizirati in oblikovno označiti: kompozicijo, barvo, način slikanja in tehniko),

-prepozna temeljna dela avtorjev, ki so navedeni v učnem načrtu, jih pravilno umestiti v obdobje in razložiti njihove značilnosti,

-primerja umetniška dela, analizira in kritično presoja ter izoblikuje osebno mnenje,

-uporablja strokovno terminologijo,

- oblikuje pozitiven odnos do slovenske in tuje kulturne dediščine,

- uporablja temeljne strokovne vire, interaktivne medije in sodobno tehnologijo,

-samostojno prepoznava povezave med likovno umetnostjo in ostalimi predmetnimi področji.

Dosežki so zapisani splošno, učitelj obravnava dosežke dijakov avtonomno, jih razgradi na različne taksonomske ravni in temu prilagodi oceno.

Vrednotenje je kompleksno in sprotno. Vključuje stalno spremljanje dijakovih dosežkov, ki se kažejo v njegovem razumevanju, uporabi, analizi, sintezi in vrednotenju.

Za kakovostno preverjanje in ocenjevanje učitelj upošteva strokovna in didaktična znanja, različne načine in pristope, individualne posebnosti dijakov, objektivnost, strpnost in javnost ocenjevanja.

Oblike preverjanja morajo biti v skladu s pravilnikom o preverjanju in ocenjevanju znanja.